	Iepirkuma līguma priekšmets
	Jaunu automašīnu piegāde

	Apspriedes dalībnieki to komentāri
	Pasūtītāja galvenie secinājumi un vērtējums par apspriedes laikā saņemtajiem piegādātāju komentāriem un iespējamo konkurenci attiecīgajā iepirkumā

	SIA “SD Autocentrs” komentāri saņemti 12.03.2025.

	Nolikuma 2.1.pielikumā ir norādīta prasība iesniegt automašīnu ražotāja izdotu/-us dokumentu/-us, kas apliecina automašīnu ekspluatācijas ietekmi uz enerģētiku un vidi un ietver sekojošu informāciju:

1) degvielas veidu;

2) degvielas patēriņu (kombinētajā ciklā l/100km (WLTP));

3) oglekļa dioksīda (CO2) emisijas (g/km);

4) slāpekļa oksīdu (NOx) emisijas (g/km);

5) metānu nesaturošo ogļūdeņražu (NMHC) emisijas (g/km);

6) cieto daļiņu (PM) emisijas (g/km).

Vēršam Jūsu uzmanību, ka šādu datus saturošu dokumentu no ražotāja atbilstoši WLTP mērījumu metodikai uz konkrētu automašīnu var iesniegt tikai pēc automašīnas saražošanas un piegādes no ražotāja. Savukārt, nolikuma 2.1.pielikumā minētais piegādes termiņš ir norādīts līdz 4 mēnešiem. Pretendents, kurš iegūtu līguma slēgšanas tiesības un veiktu automašīnas pasūtījumu ražotājam šādu (atbilstošu prasītam) dokumentu kopā ar iepirkuma dokumentiem iesniegt nevar. Ražotāji mēdz izsniegt brošūras, kurās ir norādīti aptuvenie rādītāji, jo saskaņā ar WLTP mērījumu metodiku konkrētie rādītāji tiek norādīti konkrētam transportlīdzeklim ar konkrētu aprīkojumu. Brošūra gan nav ražotāja izsniegts dokuments, bet gan informatīvs materiāls.
	Prasībā nav noteikts, ka informācijai jābūt par konkrēti piedāvāto automašīnu (eksemplāru), bet gan par līdzvērtīgu modeli. Piemēram, ražotāja izdota tehniskā specifikācija (datu lapa) automašīnas modelim.  

